Seksklag: Fransman moet verduidelik | Maroela Media
Die ANC vergader Dinsdag oor die klag van seksuele teistering wat teen die party se Wes-Kaapse leier, Marius Fransman, aanhangig gemaak is.
Die klag teen Fransman is deur sy 20-jarige assistent ingedien wat saam met hom na die ANC se 104de verjaarsdagviering in Rustenburg in Noordwes gereis het. Sy het die klag by die Rustenburg-polisiestasie aanhangig gemaak nadat Fransman na bewering onwelvoeglik aan haar gevat het.
Fransman het Vrydag nadat die klag aan die lig gekom het, gesê hy is nie verbaas oor dié soort aanvalle op sy integriteit nie aangesien hy 'n gesiene politikus is. "Tog is dit laag van mense om tot sulke uiterstes oor te gaan," het hy gesê.
Volgens Fransman sal hy enigiets doen om sy naam in ere te herstel. "Ek wil hê die polisie moet geen steen onaangeroer laat om agter die kap van die byl te kom wat die aantygings betref nie."
Fransman sal Dinsdag se vergadering bywoon om sy weergawe van die gebeure aan die partystruktuur te stel.
ANC Marius Fransman Rustenburg
Hy behoord los te kom. Zuma het.
Dink die ou nie reguit nie. Iemand met 'n gemiddelde IK sal mos nie sommer glo hy is so beskuldig as wat hy voorgee nie. Hier is 'n 20 jarige vrou wat op haar ouderdom 'n pos los slaan wat duisende ander sou aangryp. Hierdie pos as PA val ook in die "Mega Bucks" katorogie. Omdat haar waardes hoër as die pos en geld is, bedank sy onmiddelik na die beweerde aantuigings. Mnr Fransman, geld kan nie veroorsaak dat 'n dame die "comfort zone" sal oorsteek en haar waardes laat val nie. Ek is ook seker dat sy aan jou… Lees meer »
Ek het bedoel onskuldig, nie beskuldig
Fransman het jy jou darem lekker dik geeet op die spesiale fees? Ek dink die kossie was maar soms redelik smaakloos.
Dit gaan op n nul uitloop MAW sy se en ek se .Raai maar wie se woord gaan die meeste gewig dra en wie is n gehoorsame kader nie n bedreiging vir No 1 soos Vavi was nie.Eintlik maar alles belaglik wie stel belang in die eerlike feite in n wereld waarin ons vandag leef.